Η βουλευτής του ΣΥΡΙΖΑ Ελένη Αυλωνίτου "ξαναχτύπησε" με νέες δηλώσεις της.

ADVERTISING

Μιλώντας στον ΣΚΑΪ, η κ. Αυλωνίτου δήλωσε πως "δεν είπαμε ποτέ ότι θα καταργήσουμε τον ΕΝΦΙΑ", και πως ήδη υπήρξε αναπροσαρμογή του. "Την επόμενη χρονιά έρχεται πιο αναλογικός φόρος", σημείωσε.

Επίσης, ανέφερε πως δεν τίθεται ζήτημα καμίας περικοπής μισθών. "Θέλουμε δίκαιη ανάπτυξη για όλους... Είμαστε σε μεταβατικό στάδιο, η οικονομία θα στραφεί σίγουρα στην ανάπτυξη", τόνισε κα σημείωσε πως "η ΝΔ το μόνο που κάνει είναι να επενδύει στην καταστροφολογία".

Σημειώνεται ότι σε παλαιότερη δήλωσή της η κα Αυλωνίτου υποστήριξε πως όσοι ψήφισαν “ναι” στο δημοψήφισμα, ήθελαν έξοδο από το ευρώ. “Προκειμένου να υπάρξει μια μαζική φτωχοποίηση βγαίνοντας από το ευρώ, γιατί αυτοί που ψήφισαν ναι στο δημοψήφισμα μας οδηγούσαν εξω από το ευρώ με πλεονάσματα υπέρογκα”, είχε πει η κ.Αυλωνίτου, προκαλώντας τα γέλια των Θανάση Πλεύρη και Δημήτρη Τσιόδρα, που βρίσκονταν μαζί της στο πάνελ του Σκάι.